SUR OLIVIER DE LA MARCHE. 189 



présentes, tout ainsi et par la forme et manière que mesdits seigneur et dame le 

 veullent et mandent estre fait par icelles. Escript soubz le seing manuel de l'un de nous, 

 le premier jour de octobre l'an mil IIII IIII XX et ung. Ainsi signé : Gondeval. 



Je, Josse de Prant, conseillier et premier escuier d'escuierie de monsieur le duc d'Aus- 

 irice, de Bourgongne, de Brabant, conte de Flandres, etc., cerliffie à lous qu'il appar- 

 tiendra que messire Olivier, seigneur de la Marche, chevalier, aussi conseillier et premier 

 maistre d'ostel de mondit seigneur, a présentement délivré et lait amener en ladite 

 escuierie le coursier d'Espaigne, de poil bay, à large queue et crigne noir; et dont est 

 faicte mencion au mandement cy attaiché et selon la datte dudit jour : tesmoing mon 

 saing manuel cy mis le derrier jour de septembre l'an mil IIII IH1 XX et ung. Ainsi 

 signé : Josse de Prant. 



Maximilien, par la grâce de Dieu roy des Romains, tousjours auguste, de Hongrie, de 

 Dalmacie, de Croacie, etc..., et Philippe, par la mesme grâce, archiduc d'Austicc, duez de 

 Bourgongne, de Lothier, de Brabant, de Lembourg, de Luxemhourg et de Gheldres, 

 contes de Flandres, de Tyrol, d'Artois, de Bourgongne, palatins de Haynnau, de Hollande, 

 de Zellande, de Namur et de Zuytphen, marquis du Sainct Empire, seigneurs de Frize, 

 de Salins et de Malines, à noz améz et féaulx les commis sur le l'ait de noz demaine et 

 finances, salut et dilection. De la part de nostre amé et féal chevalier, conseillier, grantet 

 premier maistre d'ostel de nous, archiduc, messire Olivier, seigneur de la Marche, nous 

 a esté exposé, comme nous Roy et feue nostre très chière et très amée compaigne dame, 

 et mère de nous archiduc, la duchesse dont Dieu ait l'âme, par lettres patentes en datte 

 du derrain jour de septembre l'an mil 1111 e IH1 XX et ung, et pour les causes y contenues 

 luy ayons donné et accordé avoir et prendre pour une fois en nostre saulnerie de Salins 

 si tost que nostre viile dudict Salins seroit en noz mains et obéissance, la quantité de cinq 

 cens charges de sel rosier, comme il appert par lesdites lettres de nous Roy et de ladicte 

 feue, desquelles la teneur s'ensuit : 



(Comme ci-dessus, au début.) 



Et combien que, au moyen de la réduction de nostre dicte ville de Salins en nostre 

 obéissance, lesdites cinq cens charges de sel soient deues audit exposant et luy devroient 

 estre délivrées selon le contenu desdites aultres lettres dessus transcriptes, loutesfoiz 

 obstant l'anchienneté de la date d'icelles lettres, il doubte que noz officiers de nostredicle 

 saulnerie vouldront faire difficulté et reffuz de les luy délivrer, qui luy tourneroit à grant 

 interest et dommaige, et plus pourra faire se par nous ne luy est sur ce pourveu de 

 nostre grâce, si comme il dit; dont, attendu ce que dit est, il nous a très humblement 

 supplier et requis. Pour ce est-il que nous, ces choses considérées et sur icelles en vostre 

 advis voulons et vous mandons par ces présentes que par nostredit trésorier et aultres 

 officiers de nostredicte saulnerie de Salins qu'il appartiendra, vous faictes baillier et déli- 

 vrer audict sieur de la Marche exposant ou à son commandant] pour luy ladicte quantité 

 de cinq cens charges de sel rosier que nosdites aultres lettres dessus insérées et pour les 

 causes y contenues, luy avons donné et ouctroyé, donnons et ouctroyons de rechief par 



